**П Р И Ј Е Д Л О Г**

На основу члана 23. став (1) и (2) и члана 53. став (1) и (2) Закона о стварним правима („Службени гласник Републике Српске“, број: 124/08, 3/09, 58/09, 95/11,60/15 и 18/16), члана 39. став (2) тачка 13. Закона о локалној самоуправи („Службени гласник Републике Српске“, број: 97/16) и члана 39. став (2) тачка 14. Статута Града Бијељина („Службени гласник Града Бијељина“, број: 9/17), Скупштина Града Бијељина на сједници одржаној дана \_\_\_\_\_\_\_\_\_\_\_\_\_\_\_ 2019. године, донијела је

**О Д Л У К У**

**О ДОПУНИ ОДЛУКЕ О ОДОБРЕЊУ СТИЦАЊУ СВОЈИНЕ НА НЕПОКРЕТНОСТИ – ОДГОВАРАЈУЋЕМ ПРОСТОРУ ЗА АРХИВСКИ ДЕПО**

**Члан 1.**

У Одлуци о одобрењу стицања својине на непокретности – одговарајућем простору за архивски депо („Службени гласник Града Бијељина“, број: 22/15 и 7/16) у члану 5. додају се став (2) и (3) који гласе:

„(2) Цијена из претходног става исплатиће се путем компензације и то замјеном квадрата стамбеног простора са припадајућим подрумским простором у стамбено – пословном објекту у Рачанској улици у Бијељини.

(3) Крајњи рок за упис најповољнијег понуђача као власника непокретности – простора из ове Одлуке у јавним евиденцијама непокретности је 31.12.2019. године.“

**Члан 2.**

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број : \_\_\_\_\_\_\_\_\_\_\_\_\_ П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_2019. године Славиша Марковић

**О б р а з л о ж е њ е**

**уз Одлуку о измјени Одлуке о одобрењу стицања својине на непокретности – одговарајућем простору за архивски депо**

**I ПРАВНИ ОСНОВ**

У члану 23. став 1. и 2. Закона о стварним правима прописано је да се право својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да правним послом стицалац права својине не може стећи то право у већем обиму од оног које које је имало лице од кога је то право стечено, осим кад стицање својине у доброј вјери ужива заштиту (став 2), док је чланом 53. став 1. и 2. прописано да се право својине на непокретностима на основу правног посла стиче укњижбом у земљишну књигу, ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2). У члану 39. став 2. тачка 13. Закона о локалној самоуправи и члану 39. став 2. тачка 14. Статута Града Бијељина, прописаноје да Скупштина града доноси одлуке о прибављању, управљању и располагању имовином .

**II РАЗЛОГ ЗА ДОНОШЕЊЕ ОДЛУКЕ О ИЗМЈЕНАМА И ДОПУНАМА**

Допуном Одлуке о одобрењу стицања својине на непокретности – одговарајућем простору за архивски депо („Службени гласник Града Бијељина“, број: 22/15 и 7/16) прописује се да ће се цијена тог простора исплати компензацијом и то замјеном квадрата стамбеног простора са припадајућим подрумским простором у стамбено – пословном објекту у Рачанској улици у Бијељини.

**III ФИНАНСИЈСКА СРЕДСТВА**

За спровођење ове Одлуке нису потребна финансијска средства.

**ОБРАЂИВАЧ:**

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ

И ЗАШТИТУ ЖИВОТНЕ СРЕДИНЕ