**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“**

**ДОО Б И Ј Е Љ И Н А**

Број: И- 96/19

Датум, 21.02.2019. године

**ПЛАН РАДА**

**СА ПРОЦИЈЕЊЕНИМ ПРИХОДИМА И РАСХОДИМА**

**ЗА 2019. ГОДИНУ**

На основу Извјештаја о раду за 2018. годину и Плана буџета Града Бијељиа за 2019. годину, створених претпоставки за дјелотворније управљање градским-грађевинским земљиштем, те на основу претпостављеног обима послова на изради просторно-планске документације, пројеката из области високоградње и нискоградње, саобраћајница, електро и хидротехничке инфраструктуре и осталих вјероватних задатака за 2019. годину, предлажемо усвајање сљедећег Плана рада Дирекције за 2019. годину:

План рада за 2019. годину заснован је на раду укупно 56 радника, од којих 31 припада Сектору економско-правних послова, грађевинског земљишта и саобраћаја (11 радника- сала и стадион, 5 радника -финансије и рачуноводство, 6 радника – општа и кадровска служба, 9 радника -паркинзи и градско грађевинско земљиште), док 25 радникa припада Техничком сектору

Планирана структура запослених према стручној спреми је сљедећа: 32 радника ВСС, 2 радника ВШС, 18 радника ССС, 4 радника остало.

**ПЛАН ПРИХОДА ЗА 2019. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ПОСЛОВА | Планирано 2018. у КМ | Остварено 31.12.18. у КМ | Индекс % оств./план. | **План 2019.** у КМ |
| 1. | Послови контроле техничке документације | 30.000 | 12.408 | 41,36 | 15.000 |
| 2. | Израда струч. мишљења и урбанист.-техничких услова | 220.000 | 240.476 | 109,31 | 250.000 |
| 3. | Технички прегледи објеката | 85.000 | 51.949 | 61,12 | 40.000 |
| 4. | Вршење стручног надзора у току изградње објеката –  извођења радова високоградње и нискоградње | 40.000 | 146.177 | 365,44 | 145.000 |
| 5. | Израда просторно–планске документације и  пројектовање објеката високоградње и нискоградње  - планирање  - пројектовање нискоградња и високоградња | 320.000 | 204.950 | 64,05 | 260.000 |
| 6. | Уговорене услуге – наплата паркирања | 750.000 | 772.001 | 102,93 | 780.000 |
| 7. | Уређење градског грађев. земљишта и процјене имовине | 50.000 | 25.620 | 51,24 | 30.000 |
| 8. | Приходи из буџета за Спорт. салу и Градски стадион | 170.000 | 169.995 | 100,00 | 170.000 |
| 9. | Приходи од буџета за инв. улагања у спортске објекте | - | - | - | - |
| 10. | Остали приходи и рефундације | 50.000 | 60.007 | 120,01 | 60.000 |
|  | УКУПНО ПРИХОДИ: | 1.715.000 | 1.683.583 | 98,17 | 1.750.000 |

**Образложење плана прихода**

1. Приходи од вршења услуга контроле техничке документације искључиво зависе од вршења ревизија пројеката за објекте изнад 400 м2 и висина прихода је везана за очекивани број таквих објеката. Ови приходи су сасвим непредвидиви, те како се претходних година крећу у распону од 10 до 40 хиљада, за 2019. планирали смо 15.000 КМ.
2. Послови израде урбанистичко-техничких услова, захваљујући законској обавези њиховог прибављања у поступку издавања локацијских услова, односно грађевинске дозволе, задржавају се на истом нивоу, тако да су се у протекле три године приходи по овом основу кретали око 250.000 КМ, па је тај износ планиран и за 2019. годину.
3. Приходи од вршења услуга техничких прегледа објеката у 2017. години су износили преко 80.000 КМ, како је планирано и у 2018. години. Међутим, дошло је до опадања ових прихода и пошто су прилично непредвидиви, претпоставка је да ће се остварити у висини од 40.000 КМ.
4. Приходи по основу вршења стручног надзора над изградњом објеката у току 2017. године су били далеко мањи у односу на план, али у 2018. години план је пребачен за 365%.

Извођење радова на изградњи објеката високоградње и нискоградње, везано је за инвенстирање Града Бијељина у току године. План прихода се претежно заснива на подацима о изградњи путне мреже и инвестиција изградње водоводне и електро мреже, расвјете, изградње појединих улица, школских установа, реконструкција културних установа, здравствених амбуланти и сл.

Како се у 2019. години очекује вршење стручног надзора над наставком изградње кишне и фекалне канализације (хидротехничка фаза) са пратећим инсталацијама, као и уређења саобраћајних и пјешачких површина у оквиру пројекта Орио, планира се износ од 145.000,00KM.

1. Приходи од израде просторно-планске документације и пројектовања објеката високоградње и нискоградње, те осталих пројеката инфраструктуре у оквиру Техничког сектора, планирани су у износу који се креће између остварења у 2017. и 2018 години, тј. у износу од 260.000 КМ.

Основ за такав план су предвиђена средства за израду просторно планске документације у буџету Града Бијељина.

1. С обзиром на остварене приходе у 2017. и 2018. години, као и реалну наплату доплатних карата, објективно је планирати приходе за 2019. годину у висини од 780.000 КМ.
2. Планом усвојен буџет Града Бијељина за 2019 годину, и поред више усмених и писмених примједаба од стране

Дирекције, у ставци - "уређење и планови“ у оквиру потрошачке јединице „Одјељење за просторно уређење“ нису планирана средства на име ЈП "Дирекција за изградњу и развој града“ д.о.о. Бијељина, а која је у директној вези са

важећим Споразумом о уређењу градског грађевинског земљишта по основу одобрених кредитних средстава,број: 02-

475-159/13 и И-471/13 од 27.06.2013.године. Наиме, њиме је утврђена обавеза Града према Дирекцији да у буџету

обезбиједи средства, чији ће износ бити најмање у износу мјесечних кредитних ануитета, што за 2019.годину по репрограму кредитних обавеза са припадајућим ПДВ износи око 40.000 КМ. Ово би морало да се исправи кроз ребалансе буџета Града Бијељина за 2019. годину, имајући у виду приходе које се очекују од продаје земљишта на локацији индустријских зона. По том основу Дирекцији за извршене послове припада износ у висини од 6% од уговорених (наплаћених) средстава од продаје земљишта од стране Града, што би у 2019 години требало да износи 240.000,0 КМ

У оквиру потрошачке јединице „Одјељење за стамбено- комуналне послове и заштиту животне средине“ планирана је

ставка остали расходи“, а која се односи на процјене градске имовине у износу од 30.000,00 КМ. И ова ставка је

потцијењена, имајуђи у виду да је Дирекција у 2018. година извршила послове процјена непокретности у том износу, које није могла фактурисати из разлода што није било планираних средстава.

1. Приходи који се односе на буџетско финансирање спортске сале и градског стадиона буџетом Града Бијељина за 2019. годину планирани су у износу од 170.000,00 КМ, што би могло покрити редовне годишње бруто плате за 11 тренутно запослених у тој области, као и дио трошкова. Трошкови угља, електричне енергије, воде, комуналних услуга, текућег одржавања и слично прелазе 30.000 КМ, а да се не говори о учешћу у трошковима управе, надзорног одбора, ревизије, камата (обзиром да се у исплатама мјесечних дознака прилично касни), такси и сл. тако да би Дирекција за покриће свих трошковаморала остварити приход од минимум 185.000,00 КМ, а и више.
2. На основу стања спортско-рекреативних објеката, и у току 2019. године неопходно би било наставити са инвестиционим одржавањем спортске сале у Рачанској улици. Након замјене кровног покривача, неопходна је изградња котловнице и замјена паркета. Најважније активност, коју такође треба спровести да би се спортска сала и трибине на стадиону могле користити, је добијање употребне дозволе. Како се не очекује да ће средства за те намјене бити дозначавана Дирекцији, за ову ставку нису планирани приходи.
3. Остали приходи и рефундације односе се на рефундације за неколико породиљских одсустава и боловања преко 30 дана, те за могуће приправнике планирана су у износу од 60.000 КМ, а пристижу од фондова за запошљавања, здравствене и дјечије заштите.

**ПЛАН РАСХОДА ЗА 2019. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ТРОШКОВА | Планирано 2018. у КМ | Остварено 31.12.18. у КМ | Индекс % оств./план. | **План 2019**. **у КМ** |
| 1. | Канцеларијски материјал и картице за паркинг | 18.000 | 29.463 | 163.68 | 25.000 |
| 2. | Трошкови електричне енергије, угља и горива | 36.000 | 42.869 | 119,08 | 38.000 |
| 3. | Бруто плате запослених радника | 930.000 | 988.387 | 106,28 | 980.000 |
| 4. | Надзорни одбор | 30.000 | 29.851 | 99,50 | 30.000 |
| 5. | Дневнице за службена путовања | 1.500 | 2.829 | 188,60 | 2.500 |
| 6. | Ост. накнаде запосленим: топли об, регрес, зимн, огрев | 90.000 | - | - | 82.000 |
| 7. | Трошкови производних услуга | 230.000 | 233.320 | 101,44 | 230.000 |
| 8. | Трошкови поште, интернета,телефона и СМС услуге | 70.000 | 70.084 | 100,12 | 70.000 |
| 9. | Трошкови текућег и инвестиционог одржавања | 10.000 | 5.589 | 55,89 | 6.000 |
| 10. | Инвестиције у спортске објекте | 15.000 | - | - | 15.000 |
| 11. | Огласи, спонзорства и реклама | 1.000 | 3.054 | 305,40 | 2.000 |
| 12. | Трошкови воде и комуналије | 3.000 | 3.418 | 160,45 | 3.000 |
| 13. | Уговори о привременим и повременим пословима | 5.000 | 10.040 | 200,80 | 7.500 |
| 14. | Трошкови амортизације | 3,500 | 5.710 | 163,14 | 5.000 |
| 15. | Стручна усавршавања и семинари, лиценце | 6.500 | 4.568 | 70,28 | 4.500 |
| 16. | Остале непроизводне услуге и ревизија | 18.000 | 16.989 | 94,38 | 17.000 |
| 17. | Угоститељске услуге и властита чајџиница | 8.000 | 10.493 | 131,16 | 9.000 |
| 18. | Трошкови осигурања | 3.000 | 4.201 | 140,03 | 4.000 |
| 19. | Трошкови платног промета, банкар.услуге | 5.000 | 4.908 | 98,16 | 5.000 |
| 20. | Чланарине, допр.за инвал.лица, солидарност | 3.500 | 1.978 | 56,51 | 2.000 |
| 21. | Комуналне таксе за паркинге и републичке | 105.000 | 100.493 | 95,71 | 105.000 |
| 22. | Судске и административне таксе | 2.000 | 795 | 39,75 | 1.000 |
| 23. | Накнаде за воде, шуме,ПП заштита, часописи | 3.000 | 2.587 | 86,23 | 2.500 |
| 24. | Трошкови камата по дугор./краткор.кред. и затезне к. | 30.000 | 21.011 | 70,04 | 22.000 |
| 25. | Расходи отписаних потраживања и исправка | 70.000 | 69.860 | 99,80 | 70.000 |
| 26. | Издаци за хуманитарне, културне и спортске намјене | 7.000 | 6.518 | 93,11 | 7.000 |
|  | УКУПНО РАСХОДИ: | 1.704.000 | 1.669,015 | 97,95 | 1.745,000 |

**О б ј а ш њ е њ а п л а н а р а с х о д а :**

1. За ставке канцеларијског материјала у 2019. години предвиђено је остварење приближно као у 2018. години, уз покушај да се на тој ставци уштеди колико се буде у могућности.
2. Трошкови угља, електричне енергије и горива углавном се односе на спортску салу и за залијевање и кошење игралишта на стадиону, те иако се и зграда Дирекције грије на струју, највећи трошак струје чини вршно оптерећење у спортским објектима. Планирани износ је нешто нижи од остварења у прошлој години.
3. Обрачун бруто плате за 2019. годину планиран је према просјечном броју од 56 радника, чија је квалификациона структура претходно већ наведена, а пребачај плана од 6% проистекао је због пријема 2 нова радника.
4. Издаци по редним бројем 4 односе се на укупно 5 чланова Надзорног одбора, којима се накнаде обрачунавају у појединачном износу који је утврђен одлуком Скупштине Града Бијељина.
5. Дневнице под редним бројем 5 се односе на запослене, настале у сврху обављања редовне дјелатности.
6. Регрес,топли оброк, огрев и зимница предвиђени су Законом, те се планирају само уколико би се повољно испунио план прихода у односу на остварене трошкове.
7. Производне услуге су планиране као издаци за предузеће „Патриот“ за обављање контроле наплате паркирања и износе око 210.000 КМ, а на све остале услуге се односи 20.000 КМ.
8. Под тачком 8 дате су поштанске и телефонске услуге, код којих је износ привидно висок ради прикључака на ВПН мрежу за Дирекцију и предузеће„Патриот“ (42 + 22 прикључка) од којих се половина рефундира и налази у ставци осталих прихода. Планирани трошкови су удворстручени увођењем СМС услуга од стране М:тел-а на основу промјене прописа, али се сразмјерно увећава и ставка прихода у оквиру паркинга.
9. Трошкови одржавања основних средстава у предузећу највећим дијелом односе се на спортске објекте. Прошле године остварење је било ниже од плана, а за 2019. предвиђени су приближно оствареним.
10. Трошкови под тачком 10- нису планиране инвестисије од стране Града Бијељина, која је власник спортских објеката, међутим паркет у спортској сали је толико лош да је потребна његова замјена, а постоји и потреба рјешавање гријања у сали, те су, с обзиром на наведено, могуће хитне оправке, за какве би накнадно тражили рефундацију.
11. Под тачком 11 су издаци углавном за објављивање огласа по тендерима
12. Под тачком 12 води се утрошак воде и ситних комуналија који су сваке године крећу у наведеном распону.
13. Издаци за повремене и привремене послове тичу се повременог коришћења одговарајућих стручних лица за израду елабората, одређених програма и посебно сложених задатака. Обзиром да су овакви уговори непредвидиви, у испуњењу плана често су знатна одступања.
14. Трошкови амортизације за опрему су нажалост у све већем паду у односу на план, пошто немамо могућности обнављања опреме и набавку техничких лиценци. Приказано повећање односи се на полугодишњу амортизацију за набављени нови службени аутомобил. Напомињемо да неки радници Дирекције још увијек раде на старим рачунарима произведеним 2003. и 2004. године, које стручњаци Дирекције стално поправљају, а обнављање се врши само у случају неотклоњивог квара на рачунару! На паркинзима је рад ПДА уређаја сасвим упитан, с обзиром колико дуго се користе. Дирекција је у току 2017. године успјела набавити нова три уређаја, а у 2018. години наручена су још два уређаја (у вриједности близу 6.000 КМ).
15. Трошкови стручних усавршавања тичу се редовног одржавања лиценци, те присуства стручним семинарима. Сваке године стручне службе учествују на више изложби и такмичења, што је за сваку похвалу, те предвиђена средства сасвим оправдавају своју намјену.
16. Остале непроизводне услуге (ред.бр.16) тичу се уговорених одржавања програма, рачунара (АСВ инжењеринг), те паркинга, регистрације, прања возила и обавезна годишња ревизија рачуноводствених извјештаја.
17. Под редним бројем 17 укупни трошкови се односе на угоститељске услуге и на властиту кафе кухињу, са средствима за одржавање чистоће просторија Дирекције. За ову годину планиран је приближан износ као што је и остварење за 2018. годину.
18. Трошкови под редним бројевима 18, 19 и 20 односе се на осигурање запослених и 3 путничка службена возила, трошкове платног промета у земљи, те чланарине комори и привредним удружењима, као и обавезне накнаде за коришћење шума и противпожарну заштиту.
19. Комуналне таксе Граду Бијељина за паркирања чине уговорену ставку за 855 паркинг мјеста, што чини годишње 102.600 КМ, а нешто ниже остварење (за 4%) настаје уколико неке улице због радова буду затворене за паркирање, што органи управе признају као умањење..
20. Трошкови под редним бројевима 22 и 23 тичу се административних такса, законских накнада и претплата за службене

гласнике и књиговодствене и стручне часописе.

1. Трошак из тачке 24 условљен је неотплаћеним дијелом обавеза према Новој Банци са стањем на дан 01. јануара 2019. године, које износи 242.907,00 КМ, те непрекидним коришћењем кредита за ликвидност код пословних банака, због ненаплаћених потраживања од Града Бијељина. Тиме се додатно терете иначе ниски приходи, а за 2019. годину предвиђен је износ какав је остварен и за 2018. годину.
2. Расходи отписаних потраживања у тачки 25 тичу се отписа ненаплаћених доплатних паркинг карата по истеку 3 године за правна, односно 12 мјесеци за физичка лица (по основу прописа и налога екстерне ревизије). За 2017. годину извршена је исправка у висини од 155.190,00 КМ, која се односи на раздобље 01.07.2015. до 31.03.2017. године а за 2018. годину износи 69.260 КМ.
3. Под редним бројем 26 дати су издаци који су се остваривали углавном по основу отпремнина у пензију, дјечијих пакетића, славе Дирекције, те права за случај смрти најближих сродника запослених, и као такви нису сасвим предвидиви.

**П л а н и р а н и ф и н а н с и ј с к и и с х о д :**

УКУПНО ПЛАНИРАНИ ПРИХОДИ 1.750.000,00

УКУПНО ПЛАНИРАНИ РАСХОДИ 1.745.000,00

РАЗЛИКА ОСТВАРЕНИХ ПРИХОДА И РАСХОДА - Добит 5.000,00

**Предлажемо Надзорном одбору да прихвати наведени План рада за 2019. годину те да исти прослиједи на разматрање и усвајање Скупштини предузећа. Обзиром на смањење или потпуно укидање појединих буџетских ставки које би се односиле на услуге Дирекције, руководство није било у могућности планирати значајнији финансиски резултат.**

Д И Р Е К Т О Р :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Младен Петровић, дипл.инж.грађ.